Neuvoston asetus (ETY) N:o 2829/77, annettu 12 päivänä joulukuuta 1977, kansainvälisessä tieliikenteessä käytettävien ajoneuvojen miehistöjen työstä tehdyn Euroopan sopimuksen (AETR) voimaansaattamisesta



Virallinen lehti nro L 334 , 24/12/1977 s. 0011 - 0012

Suomenk. erityispainos Alue 7 Nide 1 s. 0225

Kreikank. erityispainos: Luku 07 Nide 2 s. 0033

Ruotsink. erityispainos Alue 7 Nide 1 s. 0225

Espanjank. erityispainos: Luku 07 Nide 2 s. 0078

Portugalink. erityispainos: Luku 07 Nide 2 s. 0078



NEUVOSTON ASETUS (ETY) N:o 2829/77, annettu 12 päivänä joulukuuta 1977, kansainvälisessä tieliikenteessä käytettävien ajoneuvojen miehistöjen työstä tehdyn Euroopan sopimuksen (AETR) voimaansaattamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että kansainvälisessä tieliikenteessä käytettävien ajoneuvojen miehistöjen työstä 1 päivänä heinäkuuta 1970 tehty Euroopan sopimus (AETR) oli avoinna allekirjoitettavaksi Genevessä 31 päivään maaliskuuta 1971 asti ja sen jälkeen avoin Euroopan talouskomission jäsenvaltioiden liittymiselle; kahdeksannen ratifiointiasiakirjan tallettamisen jälkeen sopimus tuli voimaan 5 päivänä tammikuuta 1976, AETR-sopimuksessa määrätään sopimusvaltioiden välisen kansainvälisen tieliikenteen erityisistä työehdoista, jotka ovat ratkaisevan tärkeitä ajoneuvojen miehistöjen sosiaaliturvalle ja liikenneturvallisuudelle; sopimus on siten keino luoda yhdenmukaiset työolosuhteet sosiaalisen kehityksen edistämiseksi ja turvallisuuden parantamiseksi Euroopan maiden välisessä tieliikenteessä; sopimuksen soveltamisala on sama kuin tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69 (), sellaisena kuin se on viimeksi muutettuna asetuksella (ETY) N:o 2827/77 (), ja se on siten hyödyllinen lisä yhteisön sisäisiin sääntöihin; sopimuksen olisi sen vuoksi tultava voimaan kaikissa jäsenvaltioissa mahdollisimman pian, AETR-sopimus olisi saatettava voimaan siten, että varmistettaisiin sen määräysten yhdenmukainen soveltaminen koko yhteisön alueella viimeistään 1 päivästä tammikuuta 1978 alkaen jäsenvaltioiden ja sopimuspuolina olevien kolmansien maiden välisessä kansainvälisessä liikenteessä käytettävien ajoneuvojen miehistöihin; sopimuksen säännöksiä olisi sovellettava mahdollisimman laajasti myös kuljetuksiin sellaisten kolmansien maiden kanssa, jotka eivät ole sopimuspuolia; asetuksen (ETY) N:o 543/69 2 artiklaa on muutettava vastaavasti, yhteisö on asetuksen (ETY) N:o 543/69 voimaantulosta alkaen ollut toimivaltainen neuvottelemaan AETR-sopimuksesta ja tekemään sen, koska asiat, joista tuossa sopimuksessa määrätään, kuuluvat kyseisen asetuksen soveltamisalaan; kuitenkin erityisolojen vuoksi, joissa AETR-neuvottelut käytiin, on perusteltua poikkeuksellisesti sellainen menettely, että yhteisön jäsenvaltiot tallettavat kukin erikseen ratifiointi- tai liittymisasiakirjat yhteisesti sovitulla tavalla, mutta toimivat kuitenkin yhteisön etujen mukaisesti ja sen puolesta, yhteisön oikeuden ensisijaisuuden yhteisön sisäisessä liikenteessä taatakseen, jäsenvaltioiden olisi ratifiointi- tai liittymisasiakirjoja tallettaessaan tehtävä varauma, jonka mukaan jäsenvaltioiden välistä kansainvälistä liikennettä ei katsota sopimuksessa tarkoitetuksi kansainväliseksi liikenteeksi, yhteisön toimivaltaan kuuluvat periaatteessa sopimuksessa määrätyt mahdollisuudet, joiden mukaan sopimuspuolet voivat kahdenvälisin sopimuksin poiketa mainitusta sopimuksesta rajavyöhyke- ja kauttakulkuliikenteen osalta, ja jäsenvaltiot toimivat sopimuksessa määrättyä menettelyä noudattaen yhdessä saadakseen muutetuksi sopimusta, jos kyseistä alaa koskevien yhteisön sisäisten sääntöjen muuttaminen edellyttää vastaavaa muutosta sopimukseen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 543/69 2 artikla seuraavasti: «2 artikla 1. Tätä asetusta sovelletaan tieliikenteeseen yhteisön sisäisillä matkoilla, jos ajetaan jäsenvaltiossa tai kolmannessa maassa rekisteröidyllä ajoneuvolla. 2. Kuitenkin 1 päivästä tammikuuta 1978 alkaen: P Euroopan sopimusta kansainvälisessä tieliikenteessä käytettävien ajoneuvojen miehistöjen työstä (AETR) sovelletaan kansainväliseen tieliikenteeseen sopimuksen sopimuspuolena olevaan kolmanteen maahan tai tällaisesta maasta taikka tällaisen maan kautta koko matkan ajan, jos ajetaan jäsenvaltiossa tai jossakin edellä tarkoitetussa kolmannessa maassa rekisteröidyllä ajoneuvolla; P liikenteeseen kolmanteen maahan tai kolmannesta maasta sovelletaan mainittua sopimusta yhteisössä tehdyn matkan osalta, jos ajetaan ajoneuvolla, joka on rekisteröity kolmannessa maassa, joka ei ole kyseisen sopimuksen sopimuspuoli.» 2 artikla 1. Ottaen huomioon 23 päivänä syyskuuta 1974 annetun neuvoston suosituksen jäsenvaltiot toimivat yhteisön puolesta ratifioidessaan AETR-sopimuksen tai liittyessään siihen. Jäsenvaltioiden on ilmoitettava kirjallisesti Yhdistyneiden Kansakuntien pääsihteerille siitä, että niiden osalta ratifiointi tai liittyminen on tämän asetuksen mukainen. Nämä toimenpiteet on pantava täytäntöön mahdollisimman pian, kuitenkin viimeistään 1 päivänä tammikuuta 1978. 2. Ratifiointi- ja liittymisasiakirjoissa on oltava seuraava varauma: «Euroopan talousyhteisön jäsenvaltioiden välinen liikenne katsotaan AETR-sopimuksessa tarkoitetuksi kansalliseksi liikenteeksi, jos tämä liikenne ei kulje AETR-sopimuksen sopimuspuolena olevan kolmannen valtion alueen kautta.» 3. Jos yhteisön säännösten muutokset edellyttävät kyseisen sopimuksen tarkistamista, jäsenvaltiot aloittavat sopimuksen 23 artiklassa tarkoitetun muutosmenettelyn. 3 artikla Yhteisö tekee AETR-sopimuksen 2 artiklan 2 kohdassa tarkoitetut sopimukset kolmansien maiden kanssa. Neuvosto toteuttaa AETR-sopimuksen 3 artiklan 2 kohdassa tarkoitetut määräykset komission ehdotuksesta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1977. Neuvoston puolesta Puheenjohtaja L. DHOORE () EYVL N:o C 157, 14.7.1975, s. 92 () EYVL N:o C 263, 17.11.1975, s. 75 () EYVL N:o L 77, 29.3.1969, s. 49 () EYVL N:o L 334, 24.12.1977 s. 1